ગુજરાતમાં પણ 30મી એપ્રિલે યોજાયેલ મતદાન બાદ હવે મત ગણતરીનુ કાઉંટડાઉન શરૂ થઈ ગયું છે. ગુજરાતમાં લોકસભાની 26 બેઠકો છે અને તે માટે નાંખવામાં આવેલ મતોની ગણતરીના સ્થળો નક્કી કરી દેવાયાં છે. ગુજરાતમાં 26 બેઠકોની મત ગણતરી માટે કુલ 27 સ્થળો નક્કી કરાયાં છે. તેમાં અમદાવાદમાં બે સ્થળોએ મત ગણતરી યોજાવાની છે. તેમાં અમદાવાદ પૂર્વ બેઠક માટેની મત ગણતરી એલ ડી એંજીનિયરિંગ કૉલેજ-નવરંગપુરા ખાતે યોજાશે, તો અમદાવાદ પશ્ચિમ બેઠક માટેની મત ગણતરીનું સ્થળ ન્યુ કૉમર્સ કૉલેજ બિલ્ડિંગ-ગુજરાત કૉલેજ-એલિસબ્રિજ નક્કી કરવામાં આવ્યું છે.